Stanovisko Komisie podľa článku 251 ods. 2 tretieho pododseku písm. c) Zmluvy o ES o zmenách a doplneniach Európskeho parlamentu, pokiaľ ide o spoločnú pozície Rady týkajúcu sa návrhu na smernica európskeho Parlamentu a Rady ktorou sa mení a dopĺňa smernica Rady 91/440/EHS o rozvoji železníc Spoločenstva a smernica európskeho Parlamentu a Rady 2001/14/ES o prideľovaní kapacity železničnej infraštruktúry a vyberaní poplatkov za používanie železničnej infraštruktúry KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) /* KOM/2007/0078 v konečnom znení - COD 2004/0004 */





[pic] | KOMISIA EURÓPSKYCH SPOLOČENSTIEV | Brusel, 22.2.2007 KOM(2007)78 v konečnom znení 2004/0047(COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES o zmenách a doplneniach Európskeho parlamentu, pokiaľ ide o spoločnú pozície Rady týkajúcu sa návrhu na SMERNICA EURÓPSKEHO PARLAMENTU A RADY ktorou sa mení a dopĺňa smernica Rady 91/440/EHS o rozvoji železníc Spoločenstva a smernica Európskeho parlamentu a Rady 2001/14/ES o prideľovaní kapacity železničnej infraštruktúry a vyberaní poplatkov za používanie železničnej infraštruktúry KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2004/0047(COD) STANOVISKO KOMISIEpodľa článku 251 ods. 2 tretieho pododseku písm. c) Zmluvy o ES o zmenách a doplneniach Európskeho parlamentu, pokiaľ ide o spoločnú pozície Rady týkajúcu sa návrhu na SMERNICA EURÓPSKEHO PARLAMENTU A RADY ktorou sa mení a dopĺňa smernica Rady 91/440/EHS o rozvoji železníc Spoločenstva a smernica Európskeho parlamentu a Rady 2001/14/ES o prideľovaní kapacity železničnej infraštruktúry a vyberaní poplatkov za používanie železničnej infraštruktúry (Text s významom pre EHP) 1. Úvod V článku 251 ods. 2 treťom pododseku písm. c) Zmluvy o ES sa vyžaduje, aby Komisia predložila stanovisko k zmenám a doplneniam navrhnutým v druhom čítaní Európskym parlamentom. Stanovisko Komisie k zmenám a doplneniam navrhnutými Parlamentom sa uvádza nižšie. 2. Súvislosti Dátum predloženia návrhu EP a Rade(dokument KOM(2004)139, konečné znenie – C6-0309/2006 - 2004/0047(COD): | 4. marca 2004 | Dátum stanoviska Európske hospodárskeho a sociálneho výboru: | 9. septembra 2005 | Dátum predloženia stanoviska Európskeho parlamentu, prvé čítanie: | 28. septembra 2005 | Dátum prijatia spoločnej pozície kvalifikovanou väčšinou: | 24. júla 2006 | Dátum stanoviska Európskeho parlamentu, druhé čítanie: | 18. januára 2007 | 3. Cieľ návrhu Komisie Týmto návrhom a v súlade s bielou knihou „Európska dopravná politika do roku 2010: čas rozhodnúť“ Komisia hodlá pokračovať v reforme sektora železničnej dopravy tým, že otvorí medzinárodnú osobnú dopravu v rámci Európskej únie hospodárskej súťaži . Toto je jedným zo štyroch opatrení, ktoré Komisia navrhla v súvislosti s tretím železničným balíkom (ostatné opatrenia sú zamerané na zlepšenie práv cestujúcich využívajúcich medzinárodné spoje, vytvorenie certifikačného systému pre rušňovodičov a zlepšenie kvality železničných dopravných služieb). V tomto konkrétnom návrhu sa stanovuje, že od 1. januára 2010 železničné podniky, ktoré majú licenciu a požadované osvedčenia o bezpečnosti, by mali mať prístup k infraštruktúre na účely prevádzkovania služieb medzinárodnej osobnej dopravy v rámci Spoločenstva. Na účel vytvorenia realistických hospodárskych podmienok pre rozvoj služieb sa navrhuje, aby sa prevádzkovateľom povolilo nechať cestujúcich nastúpiť a vystúpiť na ktorejkoľvek stanici nachádzajúcej sa na trase medzinárodnej dopravy vrátane staníc nachádzajúcich sa v tom istom členskom štáte. Je to upravené takým spôsobom, aby sa zabezpečila hospodárska rovnováha zmlúv o službách vo verejnom záujme, ktoré tým môžu byť ovplyvnené, a zároveň sa nebudú prehnane obmedzovať prevádzkové podmienky železničných podnikov, ktoré prevádzkujú služby medzinárodnej železničnej osobnej dopravy s otvoreným prístupom. 4. Stanovisko komisie k zmenám a doplneniam prijatým európskym parlamentom Komisia môže úplne alebo čiastočne akceptovať väčšinu zmien a doplnení prijatých Európskym parlamentom v druhom čítaní. Zmeny a doplnenia, s ktorými Komisia môže súhlasiť, objasnia návrh predložený Komisiou, zavedú dodatočné požiadavky na podávanie správ a upravia isté komitologické ustanovenia založené na rozhodnutí Rady 2006/512/ES z 17. júla 2006, ktorým sa mení a doplňuje rozhodnutie Rady 1999/468/ES. Zmeny a doplnenia týkajúce sa poplatku na financovanie verejných služieb (8, 21, 22, 23) : Tieto zmeny a doplnenia objasňujú rozsah takéhoto poplatku a podmienky jeho vyrúbenia. Zmena a doplnenie 11 týkajúca sa dĺžky rámcových dohôd : touto zmenou a doplnením sa zavádza odôvodnenie navrhovaného ustanovenia smernice, ktorým sa predlžuje štandardné trvanie rámcových dohôd v prípade špecializovanej infraštruktúry a podstatných dlhodobých investícií na 15 rokov. Zmeny a doplnenia týkajúce sa požiadaviek na podávanie správ (13, 24, 25) : tieto zmeny a doplnenia upravujú požiadavky Komisie na podávanie správ. Zmenou a doplnením 24 sa navrhuje pridanie hodnotenia dosahu smernice na malé krajiny EÚ. Dve ďalšie zmeny a doplnenia navrhujú sústrediť správu v roku 2012 na stav pripravenosti na otvorenie trhu pre vnútroštátne osobné spoje a požadujú ďalšiu správu v roku 2018 o uplatnení testu ohrozenia ekonomickej životaschopnosti verejných služieb prostredníctvom kabotáže ako aj o uplatnení recipročnej doložky. Komisia súhlasí s tým, že v roku 2012 sa posúdi stav príprav na otvorenie trhu pre vnútroštátne osobné spoje. Nazdáva sa však, že oba predmety posúdenia navrhované pre správu v roku 2018 by sa mali zaradiť už do správy v roku 2012. Tieto dve zmeny a doplnenia si vyžadujú preštylizovanie, pretože zmienka o otvorení trhu s domácou osobnou prepravou už nie je relevantná v dôsledku skutočnosti, že ju neodhlasovalo plénum. Zmeny a doplnenia týkajúce sa komitologického postupu (14, 26, 27, 31, 32) : Tieto zmeny a doplnenia zosúlaďujú komitologické ustanovenia smernice 91/440/EHS, zmenenej a doplnenej touto smernicou, s rozhodnutím Rady 2006/512/ES z 17. júla 2006. Iné zmeny a doplnenia (16, 19, 30) : zavádzajú objasnenia pracovnej verzie návrhu Komisie. Komisia však nemôže súhlasiť so zmenou a doplnením 3 , ktorými sa vypúšťa odôvodnenie 8. Komisia považuje vymenovanie kritérií a procedurálnych aspektov pre posúdenie toho, či základným účelom kabotážnej služby je medzinárodná doprava, uvedené v odôvodnení 8 za dôležité pre transparentnosť postupu. Komisia nemôže súhlasiť so zmenou a doplnením 2 , nakoľko nemá zmysel poskytovať novým členským štátom právo odložiť otvorenie vnútroštátneho trhu s osobnou prepravou o 5 rokov, keď táto smernica domáce trhy s osobnou prepravou vôbec neotvára. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie.